ACANTHACEtE. Juss. 
(Tom. II. p. 198. ) 
MENODORA. 1 + 
Calyx profunde multifidus, basi campanulatus; laciniis anguste linea¬ 
ribus, acutis, subaequalibus, corolla dimidio brevioribus. Corolla 
hypogyna, infundibuliformis; tubo tereti; fauce pubescente; limbo 
quinque-, rarius sexpartito; laciniis oblongis, obtusis , aequalibus. Stamina 
duo., tubo corollae inserta, opposita, limbo corollae breviora. AntheriE 
dorso supra basim affixae, oblongo-lineares, biloculares, secundum lon¬ 
gitudinem dehiscentes. Ovarium liberum, obcordato-emarginatum, 
biloculare; ovula duo in quolibet loculo, dissepimento affixa, super¬ 
posita. Stylus erectus, longitudine corollae. Stigma capitatum. Capsula biio- 
cularis, bivalvis. 
Fruticulus ramosissimus, procumbens; ramis oppositis. Folia opposita, 
integerrima. Stipulae nullae. Flores terminales, solitarii, pedunculati, 
ebracteati, flavi. 
1. MENODORA helianthemoides. -f 
Menodora helianthemoldes Humb. et Bonpl. Piant, ac/. 2. p. 98. t. ixo. 
Crescit in collibus aridis , prope pagum Magdalencr Mexicanorum , ait. 970 hex. 
Floret Septembri. 
Fruticulus ramosissimus, procumbens, 4 -6- pollicaris; ramis oppositis, rugosis, glabris; ramulis angula¬ 
tis, hirtello-scabris. Folia opposita, breviter petiolata, elliptico- oblonga, utrinque acuta, integerrima, venosa, 
nervo medio subtus prominulo, rigida, hirtello-scabra, praesertim ad marginem et nervum medium, 3-4 
lineas longa, sesquilineam lata. Petioli lrirtello-scabri. Stipulas nullre. Flores terminales, solitarii, peduncu¬ 
lati, vix magnitudine floris Jasmini fruticantis; pedunculis duas lineas longis, hirtello-scabris. Bracteae 
nullae. Calyx profunde multi-(1.0-1 3 -) fidus, sulcatus, hirtello-scaber, basi campanulatus ; laciniis anguste 
linearibus, acutis, subaequalibus, corolla dimidio brevioribus. Corolla hypogyna, infundibuliformis, flava 
(teste Bonpl.), glabra; tubo tereti, calycc dimidio breviore; fauce pubescente; limbo quinque-, rarius sex¬ 
partito ; laciniis oblongis, obtusis, aequalibus. Praefloratio imbricativa. Stamina duo, tubo corollae inserta, 
inter se opposita, limbo corollae, breviora. Filamenta filiformia, glabra. Antheuje dorso supra basim affixa?, 
erectae, oblongo-lineares, bilocularcs, interne secundum longitudinem dehiscentes. Ovarium in fundo calycis, 
liberum, obeordato-emarginatum, glabrum, ad basim annulo (basi corollae, accreta?) cinctum (teste Bonpl.), 
biloculare; ovula duo in quolibet loculo, dissepimento affixa, superposita, subperitropa. Stylus erectus, 
filiformis, glaber, longitudine corollae. Stigma capitatum, emarginatum. Capsula bilocularis, bivalvis 
(teste Bonpl.). 
1 Quoad habitum, parum affinis Ruellia; prostratae. Mogorio propior? 
